Document ID: /roh_data/filtered/fineweb-2-filterrobots_roh.jsonl.gz/49206

Dispita tranter UBS e Frantscha s’intensivescha
- Sonda, 28.3.2015, 11:13
La dispita da taglia tranter la banca gronda UBS e las autoritads franzosas s'intensivescha. Cunter la filiala franzosa da la banca svizra saja ussa uffizialmain vegnì avert ina procedura penala, communitgescha l’UBS.
Ultra da quai hajan las autoritads pretendì ina cauziun da passa 40 milliuns euros. A la filiala franzosa vegn rinfatschà d'avair gidà clients da zuppentar daners da la taglia.
Las inquisiziuns marschan gia dapi 3 onns. Enfin ussa n'èsi però betg vegnì investigà formalmain cunter la banca. L'UBS ha annunzià da sa dustar cunter las decisiuns dals investigaders. La banca haja cooperà dapertut cun ils investigaders e valiteschia la cauziun sco chasti.
RR novitads 11:00